Deg yixef wis sin neṣṣaweḍ nerra-d ɣef tririt n tmukrist i d-nefka di tezwert tamatut , d tasleḍt n tezlatin n yasmina i yeɛnan lḥif, newweḍ ɣer wayen nettenadi imi id- nekkes tugniwin n lḥif yemgaraden si tezlit ɣer tayeḍ deg-sent nessufeɣ-d tugna n lḥif deg zwaǧ-ines, tin n wurfan, tayri, imawlan akked lḥif di temẓi-is am wakken daɣen i d-nekkes kra n yizamulen i tessemras deg yisefra-ines s usegzi-nsen, nerna nebder-d ṣṣenf n usugen s umata n yal tizlit ama d asugen iman ama d asugen amazday. Deg wanect-a akk nufa-d newweḍ ɣer wayen nettnadi yerrna newkked-d turdiwin-nnteɣ nufa-d belli ṣṣeḥant acku d anect-a i yellan daxel n yisental-ines.Ihi ɣef way-a Yasmina ur temgarad ara tmuɣli-ines ɣer lḥif n tmeṭṭut akked tmuɣli n tcennayin nniḍen. Tesbeyned belli tameṭṭut terwa aṭas lbaṭel d yiɣeblan, tezga izdeɣ-itt wurrif .